છપ્પન વર્ષ પહેલાની વાત છે. મુંબઈની હોસ્પિટલમાં એક બાળકીનો જન્મ થયો. જન્મના બીજા – ત્રીજા દિવસે એક સ્નેહીજન મા-દીકરીને મળવા આવ્યા. એ સમયે મુંબઈમાં જોરમાં વરસાદ પડતો હતો. એટલે બારીની બહાર જોતા એ સ્વજન બોલ્યા, "कितनी जोरो की बारिस हो रही हे, क्यूँ न इसका नाम 'वर्षा' रखा जाय?" – માતાએ તરત સંમતિસૂચક માથું હલાવ્યું અને એ બાળકીનું નામ પડ્યું 'વર્ષા'.માતાનું નામ – આશા ભોંસલે, હોસ્પિટલમાં મળવા આવેલા સ્નેહીજનનું નામ – સંગીતકાર જયદેવ અને બાળકી વર્ષા જેણે ગઈકાલે એ જ મુંબઈ શહેરમાં આત્મહત્યા કરી જીવન ટુંકાવ્યું.